**Felhívás**

**nagyforgalmú közúti- illetve vasúti forgalmat bonyolító közutak zajcsökkentési intézkedési tervjavaslatának véleményezésére**

*A környezeti zaj értékeléséről és kezeléséről szóló 2002/49/EK irányelv* értelmében hazánk európai uniós tagságából eredő kötelezettsége a környezeti zajterhelés meghatározása és értékelése céljából a stratégiai zajtérképek, valamint az ezeken alapuló, a zajterhelés megfelelő szinten tartása, illetve mérséklése érdekében végrehajtandó stratégiai intézkedéseket megfogalmazó ún. zajvédelmi intézkedési tervek elkészítése és rendszeres felülvizsgálata. *A közúti közlekedés biztonságát és környezetvédelmét szolgáló kutatási, fejlesztési és koordinációs feladatok végrehajtására kijelölt szervezetről szóló 58/2012. (X. 31.) NFM rendelet* 2. § f) pontja értelmében a KTI Közlekedéstudományi Intézet Nonprofit Kft. feladata a fő közlekedési létesítmények közül az állami kezelésben lévő nagyforgalmú közutak és vasútvonalak stratégiai zajtérképeinek és zajvédelmi intézkedési terveinek elkészítése, valamint azok rendszeres felülvizsgálata.

A környezeti zaj kezeléséről és értékeléséről szóló 280/2004. (X. 20.) Kormányrendeletben (a továbbiakban: Korm. rend.) előírtaknak megfelelően a KTI elkészítette a fő közlekedési létesítmények közül a nagyforgalmú vasutak (30 000 szerelvény/évnél nagyobb forgalmú vasútvonalak) és a nagyforgalmú közutak (3 millió jármű/évnél nagyobb forgalmú országos közúti szakaszok) stratégiai zajtérképeit és intézkedési tervét.

Tájékoztatjuk a Tisztelt Lakosságot, hogy az intézkedési tervjavaslatok társadalmi egyeztetésére van lehetőség. A tervek az alábbi linken megismerhetőek, azzal kapcsolatban megtehetik észrevételeiket az igazgatas@gyal.hu e-mail címre történő megküldésével.

A társadalmi egyeztetésre jelen felhívástól számítva: 2019. december 16 – 2020. január 15. közötti időszakban 30 nap áll rendelkezésükre, ezt követően az észrevételek összesítése után, a KTI véglegesíti az intézkedési tervet.

Tájékoztatjuk továbbá a Tisztelt Lakosságot, hogy az intézkedési tervjavaslatokhoz kapcsolódó, a KTI által 2018-ban készített stratégiai zajtérképek a <http://ugyelza.kti.hu/map/> linken keresztül bárki számára bejelentkezés nélkül is elérhetőek.

http://www.gyal.hu/kozerdeku/hirdetmenyek/